**Sut i helpu’ch plentyn**

Mae rhieni a phlant yn rhan o addysgu plant. Mae tystiolaeth yn dangos bod yna gysylltiadau rhwng ymwneud rhieni yn addysg eu plentyn a chyrhaeddiad uwch.

**Cofiwch**

Rydych yn adnabod eich plentyn yn well na neb. Bydd unrhyw wybodaeth y gallwch ei rhannu gyda’r ysgol yn ddefnyddiol iddynt ac yn eu helpu i gefnogi’ch plentyn. Ar ben hyn, mae’r athro yn gweld eich plentyn mewn sefyllfa wahanol ac yn meddu ar wybodaeth a phrofiad o ddysgu y gellir eu rhannu gyda chi.

Mae llawer o ddysgu’n digwydd y tu allan i’r ysgol a gall nifer o weithgareddau o ddydd i ddydd helpu’ch plentyn i ddysgu. Gallai olygu darllen llyfr adeg gwely, siarad â’ch plentyn am eu diwrnod, defnyddio profiadau arferol i’w helpu i roi’r hyn maen nhw wedi’i ddysgu ar waith, e.e. gadael iddynt gyfri’r newid ar ôl siopa, gofyn iddynt ddarllen arwyddion neu edrych ar amserlen bws neu drên.

**Bod yn wybodus a chymryd rhan**

* Darllen taflenni a llyfrynnau am Anghenion Dysgu Ychwanegol ac am bolisi’r llywodraeth. Mae llawer o’r dogfennau polisi hyn ar gael o wefan [Llywodraeth Cymru](https://llyw.cymru/anghenion-dysgu-ychwanegol-anghenion-addysgol-arbennig?_ga=2.33665315.365524845.1580129397-897798449.1576666763)
* Cysylltu â mudiad gwirfoddol, cymunedol neu ymunoh â grŵp rhieni
* Gofyn am gyfieithydd ar y pryd os ydych angen un.

**Cadw mewn cysylltiad â’r ysgol**

* Cysylltu â’r ysgol yn rheolaidd, i rannu gwybodaeth ar gynnydd eich plentyn
* Cysylltu â’r ysgol ar bob adeg os oes gennych unrhyw bryderon neu gwestiynau
* Ymuno yng Nghymdeithas Ffrindiau/Cymdeithas Rhieni ac Athrawon yr ysgol os oes ganddynt un
* Ystyried dod yn Llywodraethwr
* Gofyn am weld polisi ADY yr ysgol
* Gofyn am y trefniadau ar gyfer dysgu’ch plentyn a rhoi cymorth a argymhellir gan God Ymarfer ADY Cymru
* Cyfrannu ar gynllunio dysgu’ eich plentyn. Fel rhiant, dylech gael eich gwahodd i gyfarfodydd i adolygu cynnydd eich plentyn a chynllunio’r camau nesaf. Cofiwch fynychu’r cyfarfodydd hyn. Mae’n bosib bydd SNAP Cymru (Cefnogaeth Annibynnol i Rieni) yn gallu’ch cefnogi os nad ydych yn teimlo’n hyderus i leisio’ch barn neu â rhywbeth anodd ei ddweud.
* Gofyn am ddehonglydd ar y pryd mewn cyfarfodydd neu am gyfieithiad o adroddiadau, pe byddai’n helpu.